stanford-oval/wikipedia huggingface dataset:
קולוסוס (מחשב)
מטרה ומקורות

מחשבי הקולוסוס שימשו בפענוח ההודעות המוצפנות של הדרגים הנאצים הבכירים ביותר במהלך מלחמת העולם השנייה. הודעות אלה הוצפנו באמצעות מכונת הצפנה שכונתה לורנץ SZ 40/42 (אנ'). חלק מתפקיד הקולוסוס היה לבצע אמולציה ללורנץ המכני באופן אלקטרוני. על מנת להצפין הודעה באמצעות מכונת לורנץ, טקסט המקור היה משולב עם זרם של סיביות, שהיוו מפתחות, בקבוצות של חמש. זרם המפתחות יוצר באמצעות 12
גלגלי יתדות: חמישה כונו על ידי הבריטים גלגלי chi  \chi , חמישה אחרים כונו גלגלי psi  \psi  והשניים הנותרים כונו "גלגלי מנוע". גלגלי  \chi  פסעו באופן סדור עבור כל אות שהייתה מוצפנת בעוד שגלגלי  \psi  פסעו באופן בלתי סדור ונשלטו על ידי "גלגלי המנוע".
ביל טוטה (אנ') מפענח בבלצ'לי, גילה שזרם המפתחות שיוצר על ידי המכונה הכיל הטיות סטטיסטיות שלא היו אקראיות גרידא. הוא סבר שהטיות אלה יוכלו לשמש על מנת לפענח את הצופן ולקרוא את ההודעות. על מנת לקרוא את ההודעות היה צורך לבצע שני דברים. ראשית היה צורך ב"פענוח הגלגלים" - גילוי דפוסי היתדות של כל הגלגלים. הדפוסים הללו הוגדרו פעם אחת על מכונת הלורנץ ואז שימשו במשך זמן קבוע לשלוח מגוון הודעות. המטלה השנייה הייתה "תצורת הגלגלים" שניתן היה לנסותה רק לאחר שדפוס היתדות היו ידועים. כל הודעה שהוצפנה באמצעות לורנץ השתמשה במיקום התחלתי שונה של הגלגלים. התהליך של "תצורת הגלגלים" חייב את מציאת המיקום ההתחלתי שנקבע עבור הודעה. קולוסוס במקור שימש לסייע בתהליך זה, אולם מאוחר יותר הסתבר שהוא יוכל להתאים גם לתהליך "פענוח הגלגלים".
קולוסוס הופעל ב"ניומנרי", האגף בבלצ'לי שהיה אחראי על שיטות ממוכנות נגד מכונת הלורנץ ובראשו עמד מקס ניומן.
קולוסוס פותח מפרויקט קודם שיצר משווה אופטו-מכני שנקרא "הית' רובינזון" (אנ'). הבעיה העיקרית עמו הייתה סינכרון שני סרטי נייר, אחד מנוקב עם ההודעה המוצפנת והאחר מייצג את הדפוסים שיוצרו על ידי הגלגלים של מכונת הלורנץ. הסרט האחרון נטה להמתח כאשר קצב הקריאה היה 1000 תווים בשנייה והתוצאה הייתה ספירה שגויה. הקולוסוס פתר את הבעיה שכן הוא שחזר את אחד הסרטים באופן אלקטרוני. הסרט שנוצר יכל להיות מוזן לקולוסוס בקצב גבוה יותר והספירה הפכה אמינה יותר.
בניית הקולוסוס

קבוצה שהובלה על ידי טומי פלוורס בילתה כעשרה חודשים (החל מפברואר ועד לדצמבר 1943) בתכנון ובבניית הקולוסוס בתחנת המחקר במשרד הדואר (אנ') (שבדוליס היל, בצפון מערב לונדון. לאחר בדיקה פונקציונלית הקולוסוס פורקה, נשלחה צפונה לבלצ'לי פארק ואז הורכבה שוב באזור "בלוק F" לאורך חג המולד ב-1943. סימן 1 הוכיח את יכולתו מול הודעה מוצפנת אמיתית בינואר 1944. לאחר מכן הגיעו תשע מכונות קולוסוס סימן 2. המכונה הראשונה מסימן זה הותקנה ביוני 1944, והמכונה הישנה יותר מסימן 1 הומרה לסימן 2. נוסף על 10 המכונות הללו נבנתה מכונה נוספת בסוף המלחמה.
קולוסוס סימן 1 כלל 1,500 שפופרות אלקטרוניות. הסימן 2 כלל 2,400 שפופרות והיה מהיר פי 5 ופשוט לתפעול לעומת הסימן 1. יכולות הסימן 2 אפשרו פענוח מהיר יותר. לצורך השוואה, מחשבים שהיו בעלי יכולת אחסון תוכניות כמו הENIAC בשנת 1946 השתמשו כבר ב-17,468 שפופרות והמנצ'סטר סימן 1 משנת 1949 השתמש בכ-4,200 שפופרות.
הקולוסוס נפטר מהצורך בסרט שני שהיווה בעיה בהית' רובינסון על ידי הפקת דפוסי הגלגלים באופן אלקטרוני ועיבוד של 5,000 תווים בשנייה כאשר סרט הנייר זז במהירות של 12 מטר לשנייה. המעגלים החשמליים סונכרנו על ידי אות שעון שהופק על ידי הסרט המנוקב. מהירות החישוב הוגבלה לכן על ידי המכניקה של קורא הסרט. טומי פלוורס הגיע לקצבים של 9,700 תווים בשנייה אולם אז הסרט נקרע. כפשרה נקבעה מהירות ההפעלה הרצויה ל-5,000 תווים לשנייה. לעיתים, כדי להאיץ את תהליך הפענוח, שתי מכונות קולוסוס או יותר ניסו אפשרויות שונות בו זמנית (כיום אופן פעולה זה מכונה מחשוב מקבילי).
קולוסוס עשתה לראשונה שימוש ברגיסטרי הזזה (אנ') ובמערכים סיסטוליים (אנ'). בכך התאפשרו חמש בדיקות בו זמניות, כל אחת משלבת עד 100 חישובים לוגיים, בכל אחד מחמשת הערוצים על גבי הסרט המנוקב (אף על פי שבהפעלה שגרתית רק ערוץ אחד או שניים נבדקו בהרצה).
במקור קולוסוס רק שימש לקביעת מיקומי הגלגלים ההתחלתיים ששימשו להודעה מסוימת. הסימן 2 כלל מנגנונים שמטרתם הייתה לסייע לקבוע את דפוסי היתדות. שני הדגמים היו ניתנים לתכנות באמצעות מתגים ולוחות תקעים והיוו בכך שינוי משמעותי לעומת ההית' רובינסון.
השפעה ואחרית

השימוש בקולוסוס היה סודי ביותר כמו גם המחשב עצמו. גם לאחר המלחמה נותר המחשב עטוף במעטה סודיות. זו הסיבה שבמשך שנים רבות לא נכלל המחשב בהיסטוריה של המחשוב. בנוסף, פלוורס ועמיתיו לא זכו להכרה שלה היו ראויים.
בהיותו כה סודי לא הייתה לו השפעה ישירה על פיתוחם של המחשבים הבאים. מחשב ה-EDVAC הוא זה שהיה בעל ההשפעה הרבה ביותר על מחשבים עתידיים.
ברם, הטכנולוגיה של קולוסוס, והידע שניתן לבנות התקני מחשוב ספרתיים מהירים בעלי מהירות גבוהה, השפיעו באופן ניכר על פיתוח המחשבים הראשונים בבריטניה. מספר אנשים שהיו מעורבים בפרויקט הקולוסוס מילאו תפקיד מרכזי בכל הנוגע למחשבים הראשונים בבריטניה. בשנת 1972 כתב הרמן גולדשטיין:
"בריטניה הייתה כה חיונית שהיא יכלה להרשות לעצמה מיד לאחר המלחמה להתחיל פרויקטים מוצלחים רבים בתחום המחשוב".
כאשר כתב זאת, לא ידע גולדשטיין דבר אודות קולוסוס. בריאן רנדל כתב מאוחר יותר :
"פרויקט הקולוסוס היה מקור חשוב לחיוניות הזו. הפרויקט כמו גם חשיבותו בכרונולוגיה של פיתוח המחשב הספרתי לא זכו לתשומת לב ראוייה..
תיעוד הקולוסוס והחומרה היו מסווגים מרגע שפותחו ונותרו כך גם לאחר המלחמה, כאשר וינסטון צ'רצ'יל הורה באופן מפורש להשמיד את רוב המכונות ל"חתיכות לא יותר גדולות מכף ידו של אדם"; טומי פלוורס שרף באופן אישי שרטוטים בכבשן בדוליס היל. חלק מהרכיבים נלקחו למעבדה של ניומן באוניברסיטת מנצ'סטר.
הקולוסוס סימן 1 פורק לחלקים והוחזר למשרד הדואר. שני מחשבי קולוסוס, יחד עם שני שכפולים של מכונות טוני, נשמרו, ועברו למטה החדש של ה-GCHQ באיסטקוט באפריל 1946. בין 1952 ל-1954 עברו שוב עם ה-GCHQ לצ'לטנהאם.
. One of the Colossi, known as Colossus Blue, was dismantled in 1959; the other in 1960. 
בשנותיו המאוחרות, הקולוסוס שימש לאימונים אולם לפני כן היו ניסיונות להתאים את המחשב במידת הצלחה משתנה למטרות אחרות.
ג'ק גוד מתאר איך הוא היה הראשון להשתמש במחשב לאחר המלחמה. הוא שכנע את ה-NSA שקולוסוס יוכל לשמש לבצע פעולה שעבורה תכננה הסוכנות לבנות מכונה ייעודית.
המידע אודות קולוסוס החל להתפרסם בפומבי בסוף שנות ה-70 של המאה ה-20 לאחר שמעטה החשאיות שנאכף על ידי צו החשאיות הרשמי הסתיים בשנת 1976. לאחרונה, דוח טכני בן 500 עמודים, אודות צופן טוני ופענוחו פורסם על ידיד ה-GCHQ למשרד הארכיון הציבורי של בריטניה באוקטובר 2000. הדוח המלא נגיש לכל באינטרנט בכתובת :. הדוח כולל עדות של מפענחים שעבדו עם הקולוסוס:
"למרבה הצער לא ניתן לתאר באופן מספק את התדהמה שבחווית הקולוסוס בעת עבודתו; עוצמתו ומורכבותו; המהירות המדהימה של סרט הנייר הדק מסביב לידיות הנוצצות; ההנאה הילדותית שבתפעולו; הקסם שבפענוח מכני מוחלט אות אחרי אות; הפעולה הבלתי נלאית של מכונת הכתיבה בהדפסת הציונים הנכונים ללא התערבות אנוש; פסיעת התצוגה; תקופות של המתנה דרוכה עד להופעת הציון הרצוי; והקצב המוזר והייחודי המאפיין כל סוג של הרצה"
בנייה מחדש

בניית עותק משוחזר של הקולוסוס סימן 2 בוצעה על ידי צוות שבראשו עמד טוני סייל. השחזור מוצג במוזיאון בלצ'לי פארק במילטון קיינס שבבאקינגהאמשייר.
משמעויות אחרות

מחשב בדיוני בשם "קולוסוס" הופיע בסרט קולוסוס: פרויקט פורבין.
ראו גם

היסטוריה של המחשוב
Z3
מחשב על
לקריאה נוספת

Harvey G. Cragon, From Fish to Colossus: How the German Lorenz Cipher was Broken at Bletchley Park (Cragon Books, Dallas, 2003; ISBN 0-9743045-0-6) – A detailed description of the cryptanalysis of Tunny, and some details of Colossus (contains some minor errors)
Ted Enever, Britain's Best Kept Secret: Ultra's Base at Bletchley Park (Sutton Publishing, Gloucestershire, 1999; ISBN 0-7509-2355-5) – A guided tour of the history and geography of the Park, written by one of the founder members of the Bletchley Park Trust
Tony Sale, The Colossus Computer 1943–1996: How It Helped to Break the German Lorenz Cipher in WWII (M.&M. Baldwin, Kidderminster, 2004; ISBN 0-947712-36-4) – A slender (20 page) booklet, containing the same material as Tony Sale's website (see below)
Michael Smith, Station X, 1998. ISBN 0-330-41929-3.
Paul Gannon, "Colossus Bletchley Park's Greatest Secret" 2006 Atlantic Books; ISBN 1-84354-330-3.
Jack Copeland: Colossus. The Secrets of Bletchley Park's Codebreaking Computers. Oxford University Press 2006. ISBN 0-19-284055-X
הערות שוליים

↑  The Computer from Pascal to von Neuman (pp. 321)
↑  The COLOSSUS, pp. 87
1 2 3  Copeland, 2006, p. 173-175
↑  Horwood, 1973
מכונת הלורנץ שימשה את הנאצים להצפין תקשורת טלפרינטרים של הדרגים הבכירים ביותר. המכונה הכילה 12 גלגלים וסך כולל של 501 יתדות
בשנת 1994, צוות בראשות טוני סייל החל לעבוד על שחזור הקולוסוס.
רגולית

סלעים חשופים ורגולית. לוך לאגאן, סקוטלנד
רגולית היא שכבה של חומר חופשי והטרוגני המכסה סלע מוצק. שכבה זו היא תוצר של תהליכי בליה וסחיפה של סלעים.
מקור המילה ביוונית ומשמעותה "שמיכת אבן", והיא הוגדרה לראשונה בשנת 1897 על-ידי הגאולוג האמריקאי ג'ורג' פרקינס מריל (אנ'). רגולית נמצאת בכדור הארץ, על הירח, על מטאוריטים ובכמה כוכבי לכת נוספים.
רגולית כדור הארץ

רגולית מכסה כמעט כל יבשת על פני כדור הארץ. במקומות מסוימים עובייה מגיע לכמה מאות מטרים. היא יכולה להיווצר במקום בו היא נמצאת או להיות מורכבת מחומר שהוסע ממקום אחר על ידי מים ואורגניזמים.
הרגולית של כדור הארץ מורכבת בעיקר מסלעים שנשברו, ובדרך כלל גם עברו שינויים כימיים בעקבות תגובות עם מים, חמצן או חומרים אחרים בסביבה, בתהליך המכונה בליה כימית. הרגולית נחשבת ל"קרקע טרייה" והיא כוללת מספר מרכיבים עיקריים: קרקע המכילה אורגניזמים וצמחים, אלוביום - מעטה של חומר שעבר פירוק לאחרונה, וסאפרוליט (אנ') - חומר שמקורו בסלעים שהתפרקו. הסאפרוליט יכול להיות מסוג סאפרוליט עליון, המורכב מסלע אם שעבר התחמצנות מוחלטת, או סאפרוליט תחתון, שהוא תולדה כימית מסלעים שעברו בלייה חלקית. בנוסף מכילה הרגולית הצטברויות אורגניות כמו עלים או חומרים מתכלים אחרים, משקעים שהוסעו על ידי קרחונים או רוח, וכן מי תהום, אורגניזמים שונים וגזים.
בתוך הרגולית מצויים מחצבים רבים בעלי ערך כלכלי ומדעי, כמו למשל אלומיניום, יהלומים, חימר, ניקל, עפרת ברזל ואופאל. גם החקלאות וקבורת המתים באדמה נעשות על פני הרגולית או בתוכה.
רגולית הירח

שכבה עבה של רגולית מכסה את כל פני השטח של הירח. עובייה כ-4-5 מטרים באזורי הימות ו-10-15 מטרים באזורים ההרריים. רגולית הירח נוצרה כתוצאה מפגיעה מתמשכת של מטאורידים והפצצה קבועה של חלקיקים טעונים מהשמש והכוכבים. מתחת לרגולית נמצא אזור המכונה לעיתים קרובות "מגה-רגולית", המורכב מגושי חומר גדולים ושברי סלע שתית (bedrock). המונח "אדמת הירח" משמש לעיתים קרובות כמילה נרדפת לרגולית.
רגולית הירח מורכבת משברי סלעים, רסיסי מינרלים, זכוכיות שנוצרו מפגיעות ומפעילות געשית, ורכיב ייחודי הנמצא רק על הירח המכונה אגלוטינט (agglutinates). אגלוטינט נוצר כאשר פגיעת מיקרו-מטאוריט מתיכה כמות קטנה של אדמת ירח ויוצרת מצבור של רסיסי מינרלים המוחזקים יחד על ידי זכוכית. גודל הרכיבים השונים ברגולית הירח נע בין סלעים דמויי חלוקי נחל ועד חלקיקי אבק, והיחס ביניהם הללו משתנה באופן ניכר מאדמה אחת לאחרת. אזורי הימות - האזורים הכהים על פני השטח של הירח הפונים לכדור הארץ - עשירים יותר בברזל וטיטניום. לעומתם, האזורים ההרריים - המכסים את שאר הצד הקרוב של הירח ואת כל הצד הרחוק שלו - מורכבים ממינרלים סיליקטיים בהירים יותר, שמכילים בעיקר צורן וחמצן. מחקרים המבוססים על דגימות שנאספו במשימות אפולו ולונה, מצאו שהרכבה הכימי של רגולית הירח כולל בעיקר תחמוצות של צורן, אלומיניום, ברזל, סידן, מגנזיום וטיטניום.
חקר מרכיבי רגולית הירח נעשה באמצעות תצפיות מכדור הארץ, מידע מלוויינים ודגימות שהובאו לכדור הארץ במשימות חלל שונות. מחקרים שונים בוחנים כיצד ניתן לכרות את רגולית הירח ולהשתמש בה כחומר גלם להפקת חמצן, מתכות ומשאבים אחרים, וכן לבנייה ותשתיות על פני הירח. זאת במטרה לאפשר נוכחות אנושית ממושכת על פני הירח ולהפחית את התלות במשאבים מכדור הארץ.
רגולית בתרבות

בספר "כך נחיה על מאדים" מאת סטיבן ל' פטרנק, מתוארת אדמת מאדים בשם רגולית - אדמה מעורבת בקרח קפוא, המכילה חרסית מסוג סמקטיט, חומר סופג מים אשר ניתן לגדל בו צמחים.
ראו גם

קרקע
חקר הירח
הערות שוליים

↑  Douglas Harper, regolith | Etymology of regolith by etymonline, Online Etymology Dictionary (באנגלית)
1 2 3  G. Taylor, R. A. Eggleton, Regolith Geology and Geomorphology, John Wiley & Sons, 2001, עמ' 1, ISBN 978-0-471-97454-3. (באנגלית)
1 2  Keith Scott, Colin Pain, Regolith Science, Csiro Publishing, 2009, עמ' 1, ISBN 978-0-643-09996-8. (באנגלית)
1 2  Sarah Noble, The Lunar Regolith, NASA
1 2  J. N. Rasera, J. J. Cilliers, J. A. Lamamy, K. Hadler, The beneficiation of lunar regolith for space resource utilisation: A review, Planetary and Space Science 186, 2020, עמ' 104879 doi: 10.1016/j.pss.2020.104879
↑  Yulia Akisheva, Yves Gourinat, Utilisation of Moon Regolith for Radiation Protection and Thermal Insulation in Permanent Lunar Habitats, Applied Sciences 11, 2021, עמ' 3853 doi: 10.3390/app11093853
↑  B. A. C. S. Jayathilake, I. M. S. K. Ilankoon, M. N. P. Dushyantha, Assessment of significant geotechnical parameters for lunar regolith excavations, Acta Astronautica 196, 2022, עמ' 107–122 doi: 10.1016/j.actaastro.2022.04.008
↑  סטיבן ל' פטרנק, כך נחיה על מאדים, מאנגלית שלומית כנען. TEDBooks הוצאת ידיעות אחרונות וספרי חמד. 2016
| --- | --- |
בקרת זהויות :  NLI: 987007551683805171  GND: 4368274-1  LCCN: sh95004894 
דגימה של רגולית מקידוח מחקרי בכדור הארץ
פני השטח של הירח, כפי שצולמו במשימת אפולו 11
כריסטין בוטומלי

| --- | --- |

 לידה:  27 באפריל 1979 (בת 45) רוצ'דייל, הממלכה המאוחדת 
 מדינה:  הממלכה המאוחדת 
 מקום לימודים:  הקונסרבטוריון המלכותי של סקוטלנד  Bramhall High School 
 פרופיל ב-IMDb
 
כריסטין בוטומלי (באנגלית: Christine Bottomley; נולדה ב-27 באפריל 1979) היא שחקנית אנגלייה.
ביוגרפיה

בוטומלי נולדה ברוצ'דייל וגדלה בדירה מעל לחנות של המשפחה. היא השתתפה בלהקות של תיאטרון לנוער ואחר כך נרשמה לאקדמיה המלכותית הסקוטית למוזיקה ודרמה. היא סיימה את הלימודים ב-2001. הופעת הבכורה שלה בטלוויזיה הייתה בפרק באופרת הסבון "איסטאנדרס".
ב-2008 שיחקה בוטומלי בפרק "A Day in the Death" בעונה השנייה של הסדרה "טורצ'ווד". היא הופיעה בסדרה הקומית "Massive" בערוץ BBC Three, ובסדרה "הופ ספרינגס" בערוץ BBC One. ב-2009 שיחקה בסדרת הדרמה "Land Girls".
עוד באותה שנה כיכבה בוטומלי בסרט הקולנוע "Hush".
ברדיו הופיעה בוטומלי ב-2012 בתפקיד ליזה בסדרה "Everyone Quite Likes Justin" מאת ג'סטין מורהאוס.
ב-2014 כיכבה בוטומלי בסדרת הדרמה "במועדון" ובמיני-סדרה "Undeniable" בתפקיד אמה.
ב-2018 שיחקה בתפקיד ראשי בסדרה סוף הפאקינג עולם בתפקיד גוון (אמא של אליסה).
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 | איסטאנדרס | EastEnders | קירסטי | סדרת טלוויזיה (פרק אחד) |
| 2002 | הולבי סיטי | Holby City | דני סימונס | בפרק "High Risk" |
| 2002 | דיאל ופסקו | Dalziel & Pascoe | כריסטין פיצג'רלד | בפרק "For Love Nor Money" |
| 2002 |  | The Bill | סנדי | סדרת טלוויזיה (5 פרקים) |
| 2003 | בקצב הלב | Heartbeat | סוזי וורד | סדרת טלוויזיה (5 פרקים) |
| 2003–2004 |  | Early Doors | מלאני | סדרת טלוויזיה |
| 2006 | לגדול בלי בושה | Shameless | זואי וייאט | סדרת טלוויזיה (פרק אחד) |
| 2007 |  | Instinct | מילי | סרט טלוויזיה |
| 2008 | הארמון | The Palace | נטלי | סדרת טלוויזיה |
| 2008 | טס לבית דרברוויל | Tess of the D'Urbervilles | קייט | מיני-סדרה |
| 2008 | טורצ'ווד | Torchwood | מגי הופלי | בפרק "A Day in the Death" |
| 2009 | הופ ספרינגס | Hope Springs | שו קוגן | סדרת טלוויזיה |
| 2009 | צבא היבשה של נשים | Land Girls | אנני באראט | סדרת טלוויזיה |
| 2010 | יומניה הסודיים של מיס אן ליסטר | The Secret Diaries of Miss Anne Lister | אן ווקר | סרט טלוויזיה |
| 2011 | המפקח ג'ורג' ג'נטלי | Inspector George Gently | האחות מולוי | בפרק "Goodbye China" |
| 2011 | רציחות במידסומר | Midsomer Murders | בלייז לידבטר | בפרק "The Oblong Murders" |
| 2013 |  | Great Night Out | ג'ולי | סדרת טלוויזיה |
| 2013 | עדות אילמת | Silent Witness | מפקחת בילוש קייט וורן | בפרק "True Love Waits" |
| 2014 | פקד בילוש בנקס | DCI Banks | קייטי הית' | בפרק " Wednesday's Child" |
| 2014 | במועדון | In the Club | ויקי | מיני-סדרה |
| 2014 |  | Undeniable | אמה | מיני-סדרה |
| 2015 | מלפפון | Cucumber | לין | בפרק "The Screwdriver" |
| 2017 | חסרת פחד | Fearless | ג'נה ברוקס | מיני-סדרה |
| 2017–2019 | סוף הפאקינג עולם | The End Of The F***ing World | גוון | תפקיד ראשי |
| 2019–2021 | חוזרת לחיים (אנ') | Back To Life | מנדי | תפקיד ראשי (2 עונות); 11 פרקים |
| 2020 | הקן | The Nest | זואי | 5 פרקים |
| 2021 | דומינה | Domina | סקריבוניה | תפקיד ראשי |
| 2024 |  | Sherwood | רייצ'ל קרוסלי | תפקיד ראשי (עונה 2); 6 פרקים |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 |  | The Waiting Room | פיונה |  |
| 2009 | האש | Hush | בת' |  |
| 2010 |  | The Arbor | ליזה תומפסון | מועמדות לפרס חוג המבקרים לשחקנית המשנה הטובה ביותר |
| 2012 | שדות תות | Strawberry Fields | אמילי |  |
| 2012 |  | All In Good Time | מולי באט | מועמדות לפרס השחקנית הטובה ביותר בפסטיבל הסרטים העצמאיים הבריטיים |
| 2013 |  | Keeping Rosy | שרה |  |
| 2024 |  | Robin and the Hoods | בריג'ט |  |
הערות שוליים

↑  '"`UNIQ--templatestyles-00000000-QINU`"'"Interview with Christine Bottomley".
| --- | --- |
בקרת זהויות :  BNE: XX5239203  BnF: cb162066771 (data)  ISNI: 0000 0001 1480 9917  LCCN: no2010180141  VIAF: 122167619   WorldCat (עם VIAF): 122167619
הקטור פורט

הקטור פוֹרְט גרסיה (בספרדית: Héctor Fort García; נולד ב-2 באוגוסט 2006) הוא כדורגלן ספרדי המשחק בעמדת המגן הימני בברצלונה מהלה ליגה.
קריירת מועדונים

פורט נולד בברצלונה, קטלוניה, ובגיל 7 חתם בלה מאסיה, אקדמיית הנוער של מועדון הכדורגל ברצלונה. הוא שיחק עם קבוצת הנוער א' של המועדון בכל ששת המשחקים בעונת 2022/23 של ליגת האלופות לנוער. ב-6 ביוני 2023 ערך את הופעת הבכורה הבלתי רשמית שלו בקבוצה הבוגרת בניצחון 2–0 במשחק ידידות על ויסל קובה, אחד משישה שחקנים שערכו בכורה בקבוצה הראשונה באותו משחק לאחר שהחליף במחצית את מרקוס אלונסו. ב-2023 הועלה לקבוצת המילואים של המועדון, וב-28 באוגוסט ערך את הופעת הבכורה שלו בברצלונה אתלטיק בהפסד 0–1 ל-SD לוגרונייס במשחק הראשון של עונת הפרימרה דיוויסיון RFEF.
ב-13 בדצמבר ערך את הופעת הבכורה הרשמית שלו בקבוצה הבוגרת, כשפתח בהרכב בהפסד 2–3 לרויאל אנטוורפן בליגת האלופות. ב-7 בינואר 2024 בישל לראפיניה בניצחון 3–2 על ברבסטרו במסגרת גביע המלך הספרדי, וב-27 בינואר ערך את הופעת הבכורה בלה ליגה, כשפתח בהרכב והוחלף במחצית בהפסד 3–5 לוויאריאל.
קריירה בינלאומית

פורט ייצג את הנבחרות הלאומיות של ספרד עד גילאי 16, 17 ו-19, ושיחק באליפות אירופה בכדורגל עד גיל 17.
הערות שוליים

↑  ¿Quién es Héctor Fort?, ספורט, [מיהו הקטור פורט?], ‏30 בספטמבר 2022'"`UNIQ--nowiki-0000000E-QINU`"'(בספרדית)'"`UNIQ--templatestyles-0000000F-QINU`"'
↑  The debutants against Vissel Kobe - one by one, מועדון הכדורגל ברצלונה, ‏6 ביוני 2023
↑  SD Logroñés 1-0 Barça Atlètic: Debut defeat, מועדון הכדורגל ברצלונה, ‏28 באוגוסט 2023
↑  לאמין ימאל, לבנדובסקי ורוברטו בהרכב ברצלונה, באתר ONE‏, 13 בדצמבר 2023
↑  Héctor Fort makes first team debut, מועדון הכדורגל ברצלונה, ‏13 בדצמבר 2023
↑  העיקר העליה: בארסה גברה על בארבסטרו בגביע, באתר ONE‏, 7 בינואר 2024
↑  פרופיל נבחרות לאומיות, באתר Transfermarkt
↑  Todo lo que debes saber del Europeo Sub-17: equipos, estrellas, calendario..., אס, [כל מה שצריך לדעת על אליפות אירופה עד גיל 17: קבוצות, כוכבים, לו"ז...], ‏17 במאי 2023'"`UNIQ--nowiki-00000017-QINU`"'(בספרדית)'"`UNIQ--templatestyles-00000018-QINU`"'
ג'יימס פריין

| --- | --- |

 לידה:  14 במרץ 1968 (בן 56) לידס, הממלכה המאוחדת 
 שם לידה:  James Dominic Frain 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1993 
 מקום לימודים:  בית הספר המרכזי לנאום ודרמה בלונדון  Hockerill Anglo-European College  אוניברסיטת מזרח אנגליה  תיכון ג'ויס פרנקלנד 
 בן או בת זוג:  מרתה קאנינגהאם (2004–?) 
 פרופיל ב-IMDb
 
ג'יימס פריין (באנגלית: James Frain; נולד ב-14 במרץ 1968) הוא שחקן תיאטרון, קולנוע וטלוויזיה אנגלי.
ביוגרפיה

פריין נולד בלידס שביורקשייר, אמו הייתה מורה ואביו סוכן מניות. הוא למד משחק באוניברסיטת איסט אנגליה ובבית הספר למשחק Central School of Speech and Drama שבלונדון.
הופעת הבכורה שלו בקולנוע הייתה ב-1993 בסרט "ארץ הצללים" על חייו של הסופר ק.ס. לואיס, שבו צד את עינו של הבמאי ריצ'רד אטנבורו. על הבמה הופיע פריין עם הרויאל שייקספיר קומפני. הוא הופיע בסדרות הטלוויזיה "24" ו"פלישה". ב-2007 ו-2008 השתתף בסדרה "שושלת טיודור" בה גילם את דמותו של תומאס קרומוול. בין שאר הדמויות שגילם היו מרקוס יוניוס ברוטוס בסדרה "אימפריה" ואת דניאל בארנבוים בסרט קולנוע "הילרי וג'קי" על חיי הצ'לנית ז'קלין די פרה. ב-2010 הופיע בשובר הקופות "טרון: המורשת".
בתיאטרון הופיע פריין בברודוויי בהעלה מחודשת של המחזה "השב הביתה" מאת הרולד פינטר לצידם של איאן מקשיין, איב בסט, ראול אספרזה, ומייקל מק'קיין.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 | ארץ הצללים | Shadowlands | פיטר ויסלר |  |
| 1995 |  | Nothing Personal | קני |  |
| 1995 | בגידות מאחורי הקלעים | An Awfully Big Adventure | ג'ון הרבור |  |
| 1996 | רספוטין | Rasputin: Dark Servant of Destiny | הנסיך פליקס יוסופוב |  |
| 1996 | לוך נס | Loch Ness | אדריאן פוט |  |
| 1997 | הטחנה על הנהר פלוס | The Mill On The Floss | פיליפ וואקם | סרט טלוויזיה |
| 1997 |  | Red Meat | ויקטור |  |
| 1997 | רובינזון קרוזו | Robinson Crusoe | המו"ל של דפו |  |
| 1998 | אליזבת | Elizabeth | השגריר הספרדי אלווארו דה לה קואדרה |  |
| 1998 | הילרי וג'קי | Hilary and Jackie | דניאל בארנבוים |  |
| 1999 | שמש | Sunshine | גוסטב סוננשיין |  |
| 1999 | טיטוס | Titus | בסיאנוס |  |
| 2000 | מפתח הלב | Where the Heart Is | פורני האל |  |
| 2000 | משחק הצבאים | Reindeer Games | ניק |  |
| 2001 | ארמדילו | Armadillo | לורימר בלק |  |
| 2002 | הרוזן ממונטה קריסטו | The Count of Monte Cristo | ג'.פ. וילפורט |  |
| 2002 | השביל למלחמה | Path to War | ריצ'רד נ. גודווין | סרט טלוויזיה |
| 2005 | סודות בים הכחול | Into the Blue | רייס |  |
| 2006 | קו העימות | The Front Line | אדי גילרוי |  |
| 2008 | עין תחת עין | Quid Pro Quo | האב דייב |  |
| 2009 | כולם בסדר | Everybody's Fine | טום |  |
| 2010 |  | Tron: Evolution | זיוס | משחק וידאו |
| 2010 | טרון: המורשת | Tron: Legacy | ג'רוויס |  |
| 2010 | שריד אפל | Dark Relic | סר גרגורי |  |
| 2011 | מים לפילים | Water for Elephants | המטפל של רוזי |  |
| 2012 | טרנזיט | Transit | מארק |  |
| 2013 | הפרש הבודד | The Lone Ranger | בארט |  |
| 2019 | נגד כיוון השעון | Against the Clock | ד"ר A |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 | החשוד העיקרי | Prime Suspect | ג'ייסון בולדווין | עונה שלישית |
| 1995 | מעמד וממון | The Buccaneers | ג'וליוס פוליאט, דוכס טרווניק | מיני-סדרה |
| 1996 | אגדות מעולם המסתורין | Tales from the Crypt | אליוט | בפרק "Report from the Grave" |
| 1997 |  | Macbeth on the Estate | מקבת' | סרט טלוויזיה |
| 2000 | אלף לילה ולילה | Arabian Nights | שהזנאן / הרון אל רשיד | מיני-סדרה |
| 2001 |  | The Vice | גורדון אליס | בפרק "Trade" |
| 2004 | ספרטקוס | Spartacus | דייוויד | סרט טלוויזיה |
| 2005 | אימפריה | Empire | מרקוס יוניוס ברוטוס | מיני-סדרה |
| 2005 | 24 | 24 | פול ריינס |  |
| 2005 | על הסף | Threshold | הכומר לאוורי | בפרק "Revelations" |
| 2006 | פלישה | Invasion | אלי סורה | סדרת טלוויזיה (7 פרקים) |
| 2006 | המפענחת | The Closer | פול אנדרוז | בפרק "Critical Missing" |
| 2007–2009 | שושלת טיודור | The Tudors | תומאס קרומוול | סדרת טלוויזיה |
| 2008 | חוק וסדר: כוונה פלילית | Law & Order: Criminal Intent | דין הולידיי | בפרק "Vanishing Act" |
| 2008 | פרינג' | Fringe | סלמון קוהל | בפרק "Safe" |
| 2009 | שומרת סוד | In Plain Sight | פיליפ אשמור / רוי מארי | בפרק "Once a Ponzi Time" |
| 2009 | האנטומיה של גריי | Grey's Anatomy | טום | בפרק "I Always Feel Like Someone Is Watchin' Me" |
| 2009 | שקר לי | Lie to Me | לאנס מקללן | בפרק "Grievous Bodily Harm" |
| 2009 | חוק וסדר: מדור מיוחד | Law & Order: Special Victims Unit | מרטין גולד | בפרק "Users" |
| 2009 | קליפורניקיישן | Californication | פול | בפרק "Mia Culpa" |
| 2009–2010 | פלאש פורוורד | FlashForward | ד"ר גורדון מייהיל | סדרת טלוויזיה |
| 2010 | העוקץ | Leverage | ג'ון דאגלס קלר | בפרק "The King George" |
| 2010 | זירת הפשע | CSI: Crime Scene Investigation | ג'פרי יוז | בפרק "Sin City Blue" |
| 2010 | CSI: מיאמי | CSI: Miami | ריצ'רד אליסון | בפרק "Sudden Death" |
| 2010 | דם אמיתי | True Blood | פרנקלין מוט | סדרת טלוויזיה |
| 2011 | הגלימה | The Cape | פיטר פלמינג |  |
| 2011 | סוכן מחוק | Burn Notice | ג'יימס פורטה | בפרק "Eye for an Eye" |
| 2012 | המנטליסט | The Mentalist | טרי מרפי | בפרק "At First Blush" |
| 2012–2013 | גרים | Grimm | אריק רנרד | סדרת טלוויזיה |
| 2013 | מלכה לבנה | The White Queen | לורד ווריק | מיני-סדרה |
| 2013 | סליפי הולו | Sleepy Hollow | רוטלג' |  |
| 2013 | המנהרה | The Tunnel | ג'ון סאמנר |  |
| 2013 | חסרי בושה | Shameless | הרופא של פרנק | סדרת טלוויזיה (פרק אחד) |
| 2014 |  | Intruders | ריצ'רד שפרד | סדרת טלוויזיה |
| 2015 | הסוכנת קרטר | Agent Carter | לין ברניס | סדרת טלוויזיה (2 פרקים) |
| 2015-2017 | אורפן בלאק | Orphan Black | פרדיננד שבלייה | סדרת טלוויזיה |
| 2015 | בלש אמיתי | True Detective | קווין בוריס | סדרת טלוויזיה |
| 2015–2016 | גות'האם | Gotham | תיאו גאלאבן / עזראל | סדרת טלוויזיה |
| 2017 | מסע בין כוכבים: דיסקברי | Star Trek: Discovery | סארק | סדרת טלוויזיה (עונות 1 ו-2) |
| 2019 | אזור הדמדומים | The Twilight Zone |  | סדרת טלוויזיה (פרק אחד) |
| 2021 | חשודה בחשיפה גבוהה (אנ') | Showtrial | סר דמיאן קמפבל | מיני-סדרה |